b"\n_START_ARTICLE_\nKanonierius\n_START_PARAGRAPH_\nKanonierius (rus. \xd0\xba\xd0\xb0\xd0\xbd\xd0\xbe\xd0\xbd\xd0\xb8\xd1\x80, \xd0\xba\xd0\xb0\xd0\xbd\xd0\xbe\xd0\xbd\xd0\xb5\xd1\x80; i\xc5\xa1 vok. Kanonier 'patrankininkas')\xc2\xa0\xe2\x80\x93 1700\xe2\x80\x931917\xc2\xa0m. karinis eilinio artileristo laipsnis Rusijos armijoje. Kanonieriaus laipsnis buvo antrasis i\xc5\xa1 apa\xc4\x8dios, \xc5\xbeemesnis u\xc5\xbe j\xc4\xaf buvo handlangerio (v\xc4\x97liau pervadinto \xc4\xaf jaunesn\xc4\xafj\xc4\xaf kanonieri\xc5\xb3) laipsnis, auk\xc5\xa1tesnis\xc2\xa0\xe2\x80\x93 bombardyro laipsnis._NEWLINE_Laipsnis pirm\xc4\x85 kart\xc4\x85 atsirado 1700\xc2\xa0m. kuriant artilerijos pulk\xc4\x85. \xc4\xaestatymi\xc5\xa1kai \xc4\xafteisintas 1712\xc2\xa0m. artilerijos nuostatuose ir 1716\xc2\xa0m. Kari\xc5\xb3 statute._NEWLINE__NEWLINE_Kanonieriaus laipsnis panaikintas 1917\xc2\xa0m. gruod\xc5\xbeio 29 d. kartu su kitais Rusijos armijos laipsniais."